Document ID: /roh_data/filtered/fineweb-2-filterrobots_roh.jsonl.gz/69799

bialas vacanzas!
Nus giavischein a tuttas e tuts bialas vacanzas d'atun! Nus sevesein puspei gliendisdis, ils 23 d'october.
Nus giavischein a tuttas e tuts bialas vacanzas d'atun! Nus sevesein puspei gliendisdis, ils 23 d'october.
Ils 16 da december ha la fiasta d’inauguraziun dalla nova halla plurivalenta liug. La scola separticipescha a quell’occurrenza cun in program da rama. La sonda, ils 16-12-2017 suentermiezdi vala sco temps da scola.
La participaziun alla fiasta d’inauguraziun ei obligatoria per tut ils affons.
Damondas da congedi ein da motivar e d’inoltrar a scret per mauns dil scolast da classa. Il scolast da classa decida tenor cumpetenza sebasond sil reglament d’absenzas dalla vischnaunca da Tujetsch ni dat vinavon la damonda alla instanza cumpetenta.
Igl ei gartegiau d’organisar duas seras d’informaziun per geniturs ed interessai cun il enconuschent referent Reto Cadosch. El capescha da far referats interessants cun tipps concrets ed orientai alla pratica. Per plascher reservei gia oz quels dus termins – ils 31/10/2017 ed ils 23/11/2017.
Il settember ei il carr dalla RhB cun aviuls staus staziunaus a Mustér. Duront quei temps han las scolaras ed ils scolars dallas scolas dil contuorn astgau visitar il carr tematic ed emprender ina pluna davart ils aviuls e la lavur d'apicultur. Cheu anfleis vus enqual informaziun en cuassa e sut entginas impressiuns dalla viseta.
Il viadi d'atun ha menau la 6. classa sil Bostg. Entginas impressiuns da quella spassegiada anfleis vus cheu sut.
Edi Hess da Rueras/Dieni pratichescha entginas lavurs purilas sco avon biars onns. Ina da quellas ei il cavar truffels. Cun cavagl e criec slucca el la tiara per aschia saver raccoltar ils truffels.
Gia sco igl onn vargau essan nus vegni envidai da segidar da raccoltar. Bugen havein nus priu encunter quella invitaziun e cumbinau cun il viadi d'atun. Igl ei adina fetg spannegiond da mirar tgei grondezias e fuormas fetg differentas ch'ils truffels han.
Suenter haver raccoltau varga ina tonna truffels e priu encunter la pagaglia en fuorma da truffels essan nus serendi giu sil Plaun da Pors per guder il bein meritau gentar. Igl ei stau in bellezia di che vegn a restar en buna memoria.
Il viadi d'atun dalla 4. classa ha menau las scolaras ed ils scolars els suandonts loghens: Val Blaua - Plaun Schlaus - Pardatsch da vaccas - Surrein - Sedrun.
A Pardatsch havein nus saviu far paun sil fest, barsar, termagliar, far legher e guder ina bellezia survesta.